**ΕΝΗΜΕΡΩΤΙΚΟ ΣΗΜΕΙΩΜΑ ΠΑΛΥΘ ΙΟΝΙΩΝ ΝΗΣΩΝ 2021 – 2027**

**Υπόμνημα:** Στο παρόν, η περίληψη του προγράμματος Αλιείας, Υδατοκαλλιεργειών και Θάλασσας (ΠΑΛΥΘ), για την προγραμματική περίοδο 2021 – 2027, για την Ζώνη Ιονίων Νήσων. Οι παρεμβάσεις και ο αρχικός προϋπολογισμός του προγράμματος περιγράφεται κάτωθι. Αναμένουμε την ολοκλήρωση της διαδικασία αναμόρφωσης του προγράμματος από την ΕΥΔ ΠΑΛΥΘ, για να καθοριστούν τα κριτήρια αξιολόγησης και υλοποίησης των προτάσεων καθώς και την δημοσίευση της Πρόσκλησης για την προχρηματοδότηση των ΟΤΔ των Ιονίων Νήσων.

**3.1. ΠΡΟΠΑΡΑΣΚΕΥΑΣΤΙΚΗ ΦΑΣΗ**

Έχει υλοποιηθεί επιτυχώς με την συνεργασιών των τριών ΟΤΔ/Αναπτυξιακών εταιρειών της ΠΙΝ. Αναμονή για οδηγίες από την ΕΥΔ ΠΑΛΥΘ για την προετοιμασία και υποβολή των υποέργων στο ΟΠΣ.

**3.2. ΔΗΜΟΣΙΕΣ ΠΑΡΕΜΒΑΣΕΙΣ ΠΑΛΥΘ ΙΟΝΙΩΝ ΝΗΣΩΝ**

Η ένταση ενίσχυσης είναι 100% επί των επιλέξιμων δαπανών, βάσει του Καν. (ΕΕ) 2021/1139

Ανώτατος Π/Υ έως 400.000€

**3.2.1 ΔΗΜΟΣΙΕΣ ΠΑΡΕΜΒΑΣΕΙΣ ΠΑΛΥΘ ΙΟΝΙΩΝ ΝΗΣΩΝ**

TΣ: ΥΠΟΔΟΜΕΣ ΕΞΥΠΗΡΕΤΗΣΗΣ ΤΗΣ ΑΛΙΕΙΑΣ ΚΑΙ ΤΟΥ ΘΑΛΑΣΣΙΟΥ ΤΟΥΡΙΣΜΟΥ

1. Δημιουργία, αναβάθμιση, επέκταση ή εκσυγχρονισμό:

* Αλιευτικών καταφυγίων, αλιευτικών λιμένων, προβλητών και αγκυροβολίων για την προστασία των σκαφών από τις καιρικές συνθήκες,
* Ιχθυαγορών, κοινών υποδομών εξυπηρέτησης αλιέων, κ.λπ. συναφών υποδομών, με έμφαση στις απαραίτητες υποδομές μικρής κλίμακας και υποδομές διευκόλυνσης των ΑΜΕΑ.

**3.2.2 ΔΗΜΟΣΙΕΣ ΠΑΡΕΜΒΑΣΕΙΣ ΠΑΛΥΘ ΙΟΝΙΩΝ ΝΗΣΩΝ**

TΣ: ΠΡΟΣΤΑΣΙΑ ΚΑΙ ΑΝΑΔΕΙΞΗ ΠΕΡΙΒΑΛΛΟΝΤΙΚΑ ΠΡΟΣΤΑΤΕΥΟΜΕΝΩΝ ΠΕΡΙΟΧΩΝ ΚΑΙ ΠΕΡΙΟΧΩΝ ΙΔΙΑΙΤΕΡΟΥ ΠΕΡΙΒΑΛΛΟΝΤΙΚΟΥ ΕΝΔΙΑΦΕΡΟΝΤΟΣ

1. Δημιουργία, αναβάθμιση, επέκταση ή εκσυγχρονισμό υποδομών και υπηρεσιών για την προστασία - βελτίωση - ανάδειξη - αξιοποίηση των περιβαλλοντικών πλεονεκτημάτων των θαλάσσιων - αλιευτικών περιοχών όπως:

* Η δημιουργία θαλάσσιων πάρκων,
* Δράσεις προστασίας - διαχείρισης - αποκατάστασης - παρακολούθησης των θαλάσσιων προστατευόμενων περιοχών και περιοχών NATURA 2000,
* Διευκόλυνση της διεξαγωγής δραστηριοτήτων κατάδυσης και παρατήρησης του θαλάσσιου περιβάλλοντος (π.χ. θαλάσσιες και καταδυτικές διαδρομές, αγκυροβόλια, καταδυτικά πάρκα), υποδομές μικρής κλίμακας για την ανάδειξη θαλάσσιων – αλιευτικών - παράκτιων περιοχών φυσικού κάλλους - αξιοθέατων και μνημείων της φύσης ή του πολιτισμού (π.χ. σήμανση και ενημερωτικές πινακίδες αξιοθέατων - μνημείων, παρατηρητήρια, θέσεις θέας και υπαίθριας αναψυχής, παράκτια πεδία αναρρίχησης, συμπεριλαμβανομένου του συναφούς εξοπλισμού όπως εξυπηρέτηση, ασφάλεια, προσβασιμότητα επισκεπτών, πυρόσβεση, αντιμετώπιση έκτακτων αναγκών),
* Δράσεις ευαισθητοποίησης – ενημέρωσης, δράσεις πληροφόρησης - προβολής και ανάδειξης, κ.λπ.

**3.2.3 ΔΗΜΟΣΙΕΣ ΠΑΡΕΜΒΑΣΕΙΣ ΠΑΛΥΘ ΙΟΝΙΩΝ ΝΗΣΩΝ**

TΣ: ΠΟΛΙΤΙΣΤΙΚΕΣ ΚΑΙ ΥΠΟΔΟΜΕΣ ΕΞΥΠΗΡΕΤΗΣΗΣ ΕΠΙΣΚΕΠΤΩΝ

1. Δημιουργία, αναβάθμιση, ανάδειξη, μετατροπή και προβολή:

* Υφιστάμενου κτιριακού αποθέματος και υποδομών που σχετίζονται με τη θάλασσα και την αλιεία συμπεριλαμβανόμενης της πολιτιστικής κληρονομιάς στους τομείς της θάλασσας και της αλιείας (π.χ. φάροι, ναυτικά μουσεία - εκθετήρια - συλλογές, μουσεία - εκθέσεις θαλάσσιων ειδών, ενυδρεία, παραδοσιακά σκάφη, συστήματα ανέλκυσης / καθέλκυσης σκαφών, κ.λπ.).

**3.3. ΙΔΙΩΤΙΚΕΣ ΠΑΡΕΜΒΑΣΕΙΣ**

**3.3.1. ΙΔΙΩΤΙΚΕΣ ΠΑΡΕΜΒΑΣΕΙΣ ΠΑΛΥΘ ΙΟΝΙΩΝ ΝΗΣΩΝ**

TΣ: ΤΟΥΡΙΣΜΟΣ ΣΤΟ ΠΛΑΙΣΙΟ ΤΗΣ ΤΟΠΙΚΗΣ ΓΑΛΑΖΙΑΣ ΟΙΚΟΝΟΜΙΑΣ

* Εκσυγχρονισμούς για τις λειτουργικές μορφές και κατηγορίες μη κύριων ξενοδοχειακών καταλυμάτων με προτεραιότητα στις ενεργειακές αναβαθμίσεις των μονάδων αυτών, μέσου αξιοποίησης τεχνολογιών ΑΠΕ και διαχείρισης/επεξεργασίας υδάτων/υγρών αποβλήτων, καθώς και στην ανάπτυξη συνεργασιών και πρωτοβουλιών σχετικών με εναλλακτικές τουριστικές δραστηριότητες αλιευτικό/καταδυτικό τουρισμό και δραστηριοτήτων στο θαλάσσιο περιβάλλον.
* Επιχειρήσεις ειδικών μορφών εναλλακτικού τουρισμού (π.χ. τουριστικά γραφεία για επέκταση ή διατήρηση δραστηριότητας σε εξειδικευμένες υπηρεσίες εναλλακτικού τουρισμού).

Η ένταση ενίσχυσης είναι από 50% έως τα ειδικά μέγιστα ποσοστά έντασης ενίσχυσης ανά κατηγορία πράξης του Παραρτήματος ΙΙΙ του Καν. (ΕΕ) 2021/1137.

**3.3.2. ΙΔΙΩΤΙΚΕΣ ΠΑΡΕΜΒΑΣΕΙΣ ΠΑΛΥΘ ΙΟΝΙΩΝ ΝΗΣΩΝ**

TΣ: MΕΤΑΠΟΙΗΣΗ ΚΑΙ ΕΜΠΟΡΙΑ ΠΡΟΪΟΝΤΩΝ ΑΛΙΕΙΑΣ ΚΑΙ ΥΔΑΤΟΚΑΛΛΙΕΡΓΕΙΑΣ ΚΑΙ ΑΝΑΠΤΥΞΗ ΥΔΑΤΟΚΑΛΛΙΕΡΓΕΙΑΣ

* Με την παρούσα δράση ενισχύεται η ίδρυση, ο εκσυγχρονισμός και η επέκταση επιχειρήσεων ιχθυογενετικών σταθμών, υδατοκαλλιεργειών και μεταποίησης αλιευμάτων, δίνοντας έμφαση στα προϊόντα τοπικής παραγωγής. Οι ενισχυόμενες μονάδες δύναται να αναπτύσσουν συμπληρωματικές υπηρεσίες (π.χ. εκθετήριο τοπικών προϊόντων), υποδομή υποδοχής και επίδειξης της παραγωγικής δραστηριότητας και να διαθέτουν χώρο γευσιγνωσίας. Στο πλαίσιο της δράσης, δίνεται βαρύτητα στη χρήση μεθόδων φιλικών προς το περιβάλλον (π.χ. χρήση ΑΠΕ, εξοικονόμηση νερού, συστήματα περιβαλλοντικής διαχείρισης κ.λπ.).

Η ένταση ενίσχυσης είναι από 50% έως τα ειδικά μέγιστα ποσοστά έντασης ενίσχυσης ανά κατηγορία πράξης του Παραρτήματος ΙΙΙ του Καν. (ΕΕ) 2021/1137.

**3.3.3. ΙΔΙΩΤΙΚΕΣ ΠΑΡΕΜΒΑΣΕΙΣ ΠΑΛΥΘ ΙΟΝΙΩΝ ΝΗΣΩΝ**

TΣ: ΠΑΡΑΚΤΙΑ ΑΛΙΕΙΑ ΚΑΙ ΑΛΙΕΥΤΙΚΟΣ ΤΟΥΡΙΣΜΟΣ

Οι επιχειρηματικές δραστηριότητες που δύναται να χρηματοδοτηθούν μέσω της συγκεκριμένης δράσης:

* Αλιευτικός τουρισμός (δικαιούχοι επαγγελματίες αλιείς).
* Συντήρηση και επισκευή αλιευτικών σκαφών, αγορά εξοπλισμού, καθώς και επενδύσεις που βελτιώνουν την επιλεκτικότητα των αλιευτικών εργαλείων ως προς το είδος (από τις πράξεις δεν θα πρέπει αν προκύπτει η αύξηση της αλιευτικής ικανότητα εκτός αν προβλέπεται διαφορετικά στο Καν. (ΕΕ) 2021/1137).
* Μονάδες εστίασης και αναψυχής που αποδεδειγμένα σχετίζονται με την αλιευτική δραστηριότητα επαγγελματιών αλιέων (αποδεικνυόμενα από σχετικά σύμφωνα συνεργασίας με επαγγελματίες αλιείς).

**3.3.4. ΙΔΙΩΤΙΚΕΣ ΠΑΡΕΜΒΑΣΕΙΣ ΠΑΛΥΘ ΙΟΝΙΩΝ ΝΗΣΩΝ**

TΣ: ΣΥΝΕΡΓΑΣΙΕΣ ΚΑΙ ΣΥΜΠΡΑΞΕΙΣ ΜΕΤΑΞΥ ΟΙΚΟΝΟΜΙΚΩΝ ΦΟΡΕΩΝ

Ανάπτυξη της συνεργασίας μεταξύ και εντός οικονομικών/παραγωγικών δραστηριοτήτων, μέσου υποστήριξης συμπράξεων και πρωτοβουλιών μεταξύ φορέων του Δημόσιου, ευρύτερου Δημόσιου τομέα και ιδιωτικών φορέων, με σκοπό:

* Ίδρυση και λειτουργία συνεργατικών σχημάτων, μεταξύ τουλάχιστον τριών (3) τοπικών φορέων ή/και ΜΚΟ για την προώθηση της βιωσιμότητας της αλιευτικής δραστηριότητας, την περιβαλλοντική προστασίας, την ανάδειξη της υγιεινής διατροφής και την υιοθέτηση κοινών μεθόδων εργασίας.

**3.4. ΣΧΕΔΙΑ ΔΙΑΤΟΠΙΚΗΣ ΣΥΝΕΡΓΑΣΙΑΣ ΠΑΛΥΘ ΙΟΝΙΩΝ ΝΗΣΩΝ**

* + 1. Παράκτιες περιοχές: μετατρέποντας τις Απειλές σε Ευκαιρίες
    2. Αλιευτικός Τουρισμός
    3. Πρωτοβουλία Αλιέων για την Προστασία του Περιβάλλοντος ΙΙ

**3.5. ΤΕΧΝΙΚΗ ΣΤΗΡΙΞΗ ΠΑΛΥΘ ΙΟΝΙΩΝ ΝΗΣΩΝ**

Δαπάνες λειτουργίας και συντονισμού της υλοποίησης της τοπικής αναπτυξιακής στρατηγικής.

Αρχική κατανομή Π/Υ Τ.Π. ΠΑΛΥΘ ΙΟΝΙΩΝ ΝΗΣΩΝ 2021 – 2027

|  |  |
| --- | --- |
| **ΕΝΤΑΞΗ Τ.Π. ΠΑΛΥΘ ΙΟΝΙΩΝ** | **5.950.000 €** |
| **3.5. ΤΕΧΝΙΚΗ ΣΤΗΡΙΞΗ ΠΑΛΥΘ ΙΟΝΙΩΝ ΝΗΣΩΝ** | **1.487.500,00 €** |
| **3.4. ΣΧΕΔΙΑ ΔΙΑΤΟΠΙΚΗΣ ΣΥΝΕΡΓΑΣΙΑΣ ΠΑΛΥΘ ΙΟΝΙΩΝ ΝΗΣΩΝ** | **180.000,00 €** |
| **3.3. ΙΔΙΩΤΙΚΕΣ ΠΑΡΕΜΒΑΣΕΙΣ ΠΑΛΥΘ ΙΟΝΙΩΝ ΝΗΣΩΝ** | **2.497.500,00 €** |
| **3.2. ΔΗΜΟΣΙΕΣ ΠΑΡΕΜΒΑΣΕΙΣ ΠΑΛΥΘ ΙΟΝΙΩΝ ΝΗΣΩΝ** | **1.785.000,00 €** |